4 Morwa mongwe wa Modimo wa semoya o ile a tsuologa mme a ikaelela go kgoreletsa boikaelelo jwa ga Jehofa, a sa dirise sentle mpho e Jehofa a mo abetseng yone ya go nna le tshwanelo ya go itlhophela. O ne a kgoreletsa kagiso e e bonwang ke batho botlhe ba ba ikokobeletsang bolaodi jwa ga Jehofa ka lorato. Satane o ne a tlhotlheletsa banyalani ba ntlha ba batho go simolola go tshela ka tsela ya go itaola ba sa ikokobeletse Modimo. (Genesise 3:1-6) O ne a sa belaele gore Jehofa o na le maatla, go na le moo, o ne a belaela tsela e Jehofa a dirisang bolaodi jwa gagwe ka yone, mme ka go dira jalo a gwetlha tshwanelo ya gagwe ya go busa. Ka jalo, kgang eno ya botlhokwa e e kaga bolaodi jwa ga Jehofa e ne ya simologa mono mo lefatsheng go tloga fela kwa tshimologong ya hisitori ya batho.